Рокьулин гьес абидал, жиндирго хIакъалъулъ батилин ккана дида. Хадуб баянлъана гьеб хабаралдалъун гьес дида бичIчIизабулеб букIин рокьи заман банин, хIалбихьунин тIолареб жо буголъи. – Генур рукIун руго рокьи карал васги ясги, - ян абуна гьес. – КигIан гьараниги, гьей гьесие кьун гьечIо. Инарилан ахIделаго яс цогидасе кьун йиго. Квеш – лъикI гIумру тIамулей гьелъ росасе васги ясги гьарун руго. Росасда бичIчIун буго чIужуялъ гьесие гьоцIо гьабулареблъи, гьединлъидал гьел ратIалъун руго. Лъимал танила росасул эбел - инсухъ. ТIоцее Сандус йокьарав вас гьей рукъалда йигеб лъагIелалъ гьелъул рукъги гьайги йихьулеб бакIалде хьвадулаанила.